Tiiu Valgemäe Uisukool
Tiiu Valgemäe Uisukool on MTÜ Uisuklubi Gliss asutatud erahuvikool, mille eesmärk on iluuisutamise õpetamine. Uisukool on asutatud 2012. aastal. Uisukooli treeningud toimuvad peamiselt Tallinnas Škoda Jäähallis. Kokku treenib koolis ligi sada sportlast. Kuna kooli peatreener Tiiu Valgemäe on ise Vaike Paduri õpilane, siis võib öelda, et kool esindab Eesti iluuisutamise vanimaid traditsioone. Tema uisukooli kasvandikud on näiteks mitu korda Eesti meistriks tulnud Gerli Liinamäe ja Daniil Žurav.